OpenLLM-France/wikimedia huggingface dataset:
# Anna Agustí i Bassa

Anna Agustí i Bassa (Barcelona, 1954 - 2015) va ser una historiadora de l'art, especialitzada en l'obra d'Antoni Tàpies.
El 1974 va començar a col·laborar amb la Galeria Maeght de Barcelona i, al començament dels anys 1980, amb la Galerie Lelong de París. En l'ambient d'aquestes galeries va conèixer el poeta i crític d'art francès Jacques Dupin i va entrar en contacte amb l'obra d'Antoni Tàpies, que havia fet exposicions a les dues sales. Dupin, a més, era un dels representants de Tàpies. A partir de l'any 1985 l'activitat d'Anna Agustí es va centrar a estudiar, localitzar i documentar exhaustivament l'obra del pintor català entre 1943 i 2011 –tret de l'obra gràfica–. I la va divulgar en Antoni Tàpies. Obra completa, de la qual han aparegut fins ara 8 volums. Anna Agustí va morir el 2015 a causa d'un càncer, però va poder acabar d'escriure l'obra completa.

## Referències

* 1 2 Casamartina i Parassols, Josep. «Anna Agustí, la sombra Tàpies». El País. [Consulta: 13 octubre 2015].
# Sicyopterus hageni

Sicyopterus hageni és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 7,5 cm de longitud total.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: Indonèsia.

## Observacions

És inofensiu per als humans.

## Referències

* ↑ Gill T. N., 1860. Conspectus piscium in expeditione ad oceanum Pacificum septentrionalem, C. Ringold et J. Rodgers ducibus, a Gulielmo Stimpson collectorum. Sicydianae. Proc. Acad. Nat. Sci. Phila. v. 12. 100-102.
* ↑ BioLib (anglès)
* ↑ Popta, C. M. L., 1921. Dritte Fortsetzung der Beschreibung von neuen Fischarten der Sunda-Expedition. Zool. Meded. (Leiden) v. 6: 203-214.
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Larson, H.K. i B. Pidgeon, 2004. New records of freshwater fishes from East Timor. The Beagle, Records of the Museums and Art Galleries of the Northern Territory vol. 20: 195-198.

## Bibliografia

* Akihito; Meguro, K «On the differences between the genera Sicydium and Sicyopterus (Gobiidae)» (en anglès). Japanese Journal of Ichthyology, 26, 1979, pàg. 192–202.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Watson, R. E., G. Marquet i C. Pöllabauer, 2000: New Caledonia fish species of the genus Sicyopterus (Teleostei: Gobioidei: Sicydiinae). Aqua, Journal of Ichthyology and Aquatic Biology v. 4 (núm. 1): 5-34.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Districte de Pontoise

El Districte de Pontoise és un dels tres districtes amb què es divideix el departament de Val-d'Oise, a la regió de l'Illa de França. Té 7 cantons i 105 municipis. El cap del districte és la sotsprefectura de Pontoise.

## Composició
### Cantons

* Cergy-1
* Cergy-2
* Domont (en part)
* L'Isle-Adam (en part)
* Pontoise
* Saint-Ouen-l'Aumône (en part)
* Vauréal

### Municipis

Els municipis del districte de Pontoise, i el seu codi INSEE, son:
* Ableiges (95002)
* Aincourt (95008)
* Ambleville (95011)
* Amenucourt (95012)
* Arronville (95023)
* Arthies (95024)
* Auvers-sur-Oise (95039)
* Avernes (95040)
* Banthelu (95046)
* Beaumont-sur-Oise (95052)
* Le Bellay-en-Vexin (95054)
* Bernes-sur-Oise (95058)
* Berville (95059)
* Béthemont-la-Forêt (95061)
* Boisemont (95074)
* Boissy-l'Aillerie (95078)
* Bray-et-Lû (95101)
* Bréançon (95102)
* Brignancourt (95110)
* Bruyères-sur-Oise (95116)
* Buhy (95119)
* Butry-sur-Oise (95120)
* Cergy (95127)
* Champagne-sur-Oise (95134)
* La Chapelle-en-Vexin (95139)
* Charmont (95141)
* Chars (95142)
* Chaussy (95150)
* Chauvry (95151)
* Chérence (95157)
* Cléry-en-Vexin (95166)
* Commeny (95169)
* Condécourt (95170)
* Cormeilles-en-Vexin (95177)
* Courcelles-sur-Viosne (95181)
* Courdimanche (95183)
* Ennery (95211)
* Épiais-Rhus (95213)
* Éragny (95218)
* Frémainville (95253)
* Frémécourt (95254)
* Frouville (95258)
* Genainville (95270)
* Génicourt (95271)
* Gouzangrez (95282)
* Grisy-les-Plâtres (95287)
* Guiry-en-Vexin (95295)
* Haravilliers (95298)
* Haute-Isle (95301)
* Le Heaulme (95303)
* Hédouville (95304)
* Hérouville (95308)
* Hodent (95309)
* L'Isle-Adam (95313)
* Jouy-le-Moutier (95323)
* Labbeville (95328)
* Livilliers (95341)
* Longuesse (95348)
* Magny-en-Vexin (95355)
* Marines (95370)
* Maudétour-en-Vexin (95379)
* Menouville (95387)
* Menucourt (95388)
* Mériel (95392)
* Méry-sur-Oise (95394)
* Montgeroult (95422)
* Montreuil-sur-Epte (95429)
* Mours (95436)
* Moussy (95438)
* Nerville-la-Forêt (95445)
* Nesles-la-Vallée (95446)
* Neuilly-en-Vexin (95447)
* Neuville-sur-Oise (95450)
* Nointel (95452)
* Noisy-sur-Oise (95456)
* Nucourt (95459)
* Omerville (95462)
* Osny (95476)
* Parmain (95480)
* Le Perchay (95483)
* Persan (95487)
* Pontoise (95500)
* Presles (95504)
* Puiseux-Pontoise (95510)
* La Roche-Guyon (95523)
* Ronquerolles (95529)
* Sagy (95535)
* Saint-Clair-sur-Epte (95541)
* Saint-Cyr-en-Arthies (95543)
* Saint-Gervais (95554)
* Saint-Ouen-l'Aumône (95572)
* Santeuil (95584)
* Seraincourt (95592)
* Théméricourt (95610)
* Theuville (95611)
* Us (95625)
* Vallangoujard (95627)
* Valmondois (95628)
* Vauréal (95637)
* Vétheuil (95651)
* Vienne-en-Arthies (95656)
* Vigny (95658)
* Villers-en-Arthies (95676)
* Villiers-Adam (95678)
* Wy-dit-Joli-Village (95690)

## Vegeu també

* Cantons de Val-d'Oise
# Rutilus ylikiensis

Rutilus ylikiensis és una espècie de peix cipriniforme de la família dels ciprínids.

## Morfologia

Els mascles poden assolir els 28,5 cm de longitud total.

## Distribució geogràfica

Es troba a alguns llacs de Grècia.

## Referències

* ↑ Rafinesque C. S. 1820. Ichthyologia Ohiensis [Part 5]. Western Rev. Misc. Mag. v. 2 (núm. 4). 235-242.
* ↑ BioLib (anglès)
* 1 2 FishBase (anglès)
* ↑ Neophitou, C., 2000. Age, growth, and mortality of Rutilus ylikiensis (Stephanidis, 1939) (Pisces: Cyprinidae) in the Lysimachia Lake. p. 53-56. A Proceedings of the Ninth Hellenic Ichthyological Congress, 20-23 de gener, Messolonghi 2000, Grècia. (en grec amb resum en anglès).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1997. European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vas de les Naus

El Vas de les Naus és un recipient ceràmic ibèric del segle III aC procedent del poblat ibèric del turó d'en Boscà (Badalona) amb decoració incisa que representa una escena marítima. Pertany a la col·lecció del Museu de Badalona.

## Descripció

Es tracta d'un vas bicònic amb dues nanses i amb decoració incisa, on es representa per primera vegada una escena marítima de la costa catalana. Es tracta d'un vas de ceràmica grisa, una tipologia datada entre el 350 i 150 aC. A l'escena hi apareixen dos vaixells grecs, un arribant a la costa i l'altre allunyant-se'n. Quant al paisatge, l'aigua és representada amb línies trencades, mentre que al fons s'hi aprecia la costa, amb una imatge esquemàtiques de la serralada, possiblement la zona que es pot veure al llarg de la costa del Maresme, entre la Tordera i el Llobregat.

## Història

La troballa s'emmarca en un context d'excavacions incontrolades per part d'afeccionats i excursionistes a la zona prèviament excavada (1933) per Joaquim Font i Cussó. Entre aquests materials, molts dels quals no se n'han tingut més notícies perquè van quedar en mans dels seus descobridors, hi ha la troballa del vas de les Naus a començaments dels anys 60. El descobridor va ser Ferran Pascual Schmith, que va donar-lo a l'Institut d'Arqueologia i Prehistòria de la Universitat de Barcelona. L'institut en va encarregar la restauració al Museu Etnològic. Arran de la troballa, es van dur a terme excavacions al turó d'en Boscà per part de l'equip de Joan Maluquer de Motes.
Pel que fa a la cronologia, a causa de no haver-se trobat en una excavació arqueològica sistemàtica, és difícil fixar-la en una cronologia concreta. Per la seva tipologia, la cronologia més àmplia abraça des del segle IV al II aC. Pepita Padrós afirmava que era possible emmarcar-lo al segle IV, tot i que també cabia la possibilitat que fos del segle iii, data que manté en l'actualitat el museu de Badalona.

## Referències

* 1 2 3 «Vas de les Naus». Museu de Badalona. [Consulta: 20 febrer 2021].
* 1 2 3 4 Padrós Martí, Pepita «El Vas de les Naus». Carrer dels Arbres, 1992, pàg. 17-22.
* 1 2 3 Maluquer de Motes, Joan «Una vasija excepcional del poblado ibérico de Mas Boscà». Pyrenae, núm. 1, 1965, pàg. 129-138.
* 1 2 Baldellou, Vicenta «Excavaciones en el poblado prerromano de Mas Boscá». Amistad. Boletín del Museo Municipal de Badalona, 4-1969, pàg. 8-9. Arxivat de l'original el 2021-01-08 [Consulta: 20 febrer 2021].
# Colp

Colp és una població dels Estats Units a l'estat d'Illinois. Segons el cens del 2000 tenia 224 habitants.

## Demografia

Segons el cens del 2000, Colp tenia 224 habitants, 103 habitatges, i 60 famílies. La densitat de població era de 617,8 habitants/km².
Dels 103 habitatges en un 23,3% hi vivien nens de menys de 18 anys, en un 40,8% hi vivien parelles casades, en un 15,5% dones solteres, i en un 40,8% no eren unitats familiars. En el 33% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,8% tenia menys de 18 anys, un 10,3% entre 18 i 24, un 26,8% entre 25 i 44, un 21,9% de 45 a 60 i un 18,3% 65 anys o més.
L'edat mediana era de 38 anys. Per cada 100 dones de 18 o més anys hi havia 86 homes.
La renda mediana per habitatge era de 14.722 $ i la renda mediana per família de 14.286 $. Els homes tenien una renda mediana de 26.250 $ mentre que les dones 11.875 $. La renda per capita de la població era de 13.769 $. Aproximadament el 44,8% de les famílies i el 37,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Colp». American Fact Finder. Oficina del Cens dels Estats Units, 12-01-2010.
Viccionari
# Francesco Dominici

Francesco Dominici (l'Havana, Cuba, 1885 - Idem. 3 de febrer, 1968), va ser un tenor operístic italià cubà especialment admirat per la seva interpretació en papers còmics.
Va fer el seu debut a l'òpera professional com a Fernando a La favorita de Gaetano Donizetti al Teatre Donizetti de Bèrgam el 1914. Va crear el paper de Prunier a la producció original de 1917 de La rondine de Giacomo Puccini al "Grand Théâtre de Montecarlo," paper que va interpretar a molts altres teatres d'òpera, inclòs el Teatre Comunal de Bologna.
Durant els anys següents va interpretar principalment papers principals al Teatre Costanzi de Roma, incloent Rodolfo a La bohème de Puccini, Fenton a Falstaff de Verdi i Ernesto a Don Pasquale de Donizetti. A principis de la dècada de 1920 es va incorporar a la llista de La Scala on va començar a interpretar més papers de bufó que papers principals. El 1921, va cantar el paper del doctor Cajus a Falstaff de Verdi a La Scala i el 1922 va ser Filipeto a la primera producció de la companyia de I quatro rusteghi d'Ermanno Wolf-Ferrari. El 1926 va crear el paper de l'emperador Altoum en la producció original del Turandot de Puccini a La Scala. El 1929 va anar de gira amb La Scala a Alemanya.
Altres papers que Dominici va interpretar a La Scala inclouen David a Die Meistersinger von Nürnberg de Richard Wagner, Monostatos a La flauta màgica de Mozart i el Neipperg a Madame Sans-Gêne d'Umberto Giordano. El 1931 es va traslladar a Cuba, on va ensenyar música durant molts anys. Dominici va morir a l'Havana el 1968.

## Referències

* ↑ February 3 – Today in classical music, Classic Almanc
# Francesc Xavier Altés i Aguiló

Francesc Xavier Altés i Aguiló (Barcelona, 9 d'abril de 1948 - Monestir de Montserrat, 19 de juliol de 2014) fou un monjo del Monestir de Montserrat, expert en litúrgia, bibliografia i història. Nascut en la família dels impressors Altés de Barcelona, inicià la seva vocació religiosa al monestir cistercenc de Santa Maria de Solius el 1968, fent-hi la professió simple el febrer de 1970 i la solemne el 25 d'abril de 1976. Mentrestant, es llicencià en Teologia el 1977, especialitzant-se en litúrgia.
En agost de 1979 va entrar al monestir benedictí de Montserrat, on fou ordenat sacerdot el 1987. Del 1980 al 1984 fou responsable del taller d'enquadernació i del 1986 al 1988, director de la biblioteca del Monestir. Des del 1982 també fou conservador de la Secció de Llibres del segle xvi i des del 1983 membre de la Societat Catalana d'Estudis Litúrgics.
Ha publicat nombrosos articles i llibres sobre història de Montserrat, bibliografia i història dels manuscrits i de la impremta i sobre litúrgia, sobretot des d'un punt de vista històric. Tant pel bagatge familiar com pels estudis a l'École des Chartes (París), era un expert en història del llibre, i fou membre de la Comissió per a la Revisió dels Llibres Litúrgics Hispanomossàrabs, i membre de la Societat Verdaguer. Entre els seus llibres, hi ha l'estudi de l'edició facsímil del Llibre Vermell de Montserrat, Història de Montserrat (888-1258), L'església nova de Montserrat, El diplomatari del monestir de Santa Cecília de Montserrat, Annals de Montserrat, 1258-1485 o La imatge de la Mare de Déu de Montserrat.
Morí de càncer després de publicar el llibre sobre el paper de l'arquitectura modernista a la història de Montserrat titulat Antoni Gaudí i Montserrat. El primer misteri de Glòria del Rosari Monumental (Pamsa, 2013), i publicat amb Anton Baraut Guila i el també monjo Josep Galobart i Soler.

## Referències

* 1 2 Álvarez, Guille «Descubriendo Montserrat». La Vanguardia, 22-07-2014 [Consulta: 22 juliol 2014]. Arxivat 10 August 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-08-10. [Consulta: 22 juliol 2014].
* 1 2 ACN «Mor el monjo Francesc Xavier Altés, investigador de la història de Montserrat». Vilaweb, 21-07-2014 [Consulta: 22 juliol 2014]. Arxivat 28 de juliol 2014 a Wayback Machine. «Còpia arxivada». Arxivat de l'original el 2014-07-28. [Consulta: 22 juliol 2014].
* ↑ Redacció «Mor el monjo investigador de la història de Montserrat». Regió7, 21-07-2014 [Consulta: 22 juliol 2014].
# Districte de La Châtre

El Districte de La Châtre és un dels quatre del departament francès de l'Indre a la regió del Centre-Vall del Loira. Té 5 cantons i 58 municipis. El cap del districte és la sotsprefectura de La Châtre.

## Cantons

* cantó d'Aigurande
* cantó de La Châtre
* cantó d'Éguzon-Chantôme
* cantó de Neuvy-Saint-Sépulchre
* cantó de Sainte-Sévère-sur-Indre

## Vegeu també

* Cantons de l'Indre
# Paracirrhites

Paracirrhites és un gènere de peixos pertanyent a la família dels cirrítids.

## Etimologia

Del grec para (al costat de) i del llatí cirrus (ris).

## Taxonomia

* Paracirrhites amblycephalus (Bleeker, 1857)
* Paracirrhites arcatus (Cuvier, 1829)
* Paracirrhites bicolor (Randall, 1963)
* Paracirrhites forsteri (Schneider, 1801)
* Paracirrhites hemistictus (Günther, 1874)
* Paracirrhites nisus (Randall, 1963)
* Paracirrhites xanthus (Randall, 1963)

## Referències

* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid.
* ↑ Bleeker, P., 1857. Bijdrage tot de kennis der ichthyologische fauna van de Sangi-eilanden. Natuurkundig Tijdschrift voor Nederlandsch Indië v. 13: 369-380.
* ↑ Cuvier, G. & Valenciennes, A., 1829. Histoire naturelle des poissons. Tome troisième. Suite du Livre troisième. Des percoïdes à dorsale unique à sept rayons branchiaux et à dents en velours ou en cardes. Historie naturelle des poissons. v. 3: i-xxviii + 2 pp. + 1-500, Pls. 41-71.
* 1 2 Randall, J. E., 1963. Review of the hawkfishes (family Cirrhitidae). Proceedings of the United States National Museum v. 114 (núm. 3472): 389-451, 16 pls.
* ↑ Bloch, M. E. & Schneider, J. G., 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. M. E. Blochii, Systema Ichthyologiae.: i-lx + 1-584, Pls. 1-110.
* ↑ Günther, A., 1874. Andrew Garrett's Fische der Südsee. Band I, Heft. III. Journal des Museum Godeffroy, Band II, Heft VII. F. Friederichsen & Co., Hamburg. Andrew Garrett's Fische der Südsee.: 58-96, Pls. 40-60.
* ↑ Randall, J. E., 1963. Review of the hawkfishes (family Cirrhitidae). Proceedings of the United States National Museum v. 114 (núm. 3472): 389-451, 16 pls.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Bibliografia

* Fritzsche, R.A., 1982. Osteichthyes. A: Parker, S.P., Synopsis and Classification of Living Organisms, vol. 2. McGraw-Hill, Nova York: 858-944.

## Enllaços externs

* CalPhotos (anglès)
# Régis Pasquier

Régis Pasquier (Fontainebleau, 12 d'octubre de 1945) és un violinista francès d'una (nissaga de músics). El seu pare Pierre Pasquier (1902–1986), fou un violista i els seus oncles Jean (1903), violinista, i Étienne (1905–1997), un violoncel·lista, havien fundat un trio de corda, el Trio Pasquier. El seu germà Bruno Pasquier és violista.
Régis Pasquier va ser estudiant de Zino Francescatti, amb qui va gravar el Concert per a dos violins de J. S. Bach. El 1958 va guanyar els primers premis de violí i música de cambra al Conservatori de Paris. De 1977 a 1986 va ser violí principal de l'Orquestra Nacional de França. El 1985 va ser nomenat professor de violí i música de cambra al Conservatori de París, on va impartir classes fins al 2011.
Des de 1960, ha realitzat nombroses gires a l'estranger. Amb el seu germà Bruno (violista i director d'orquestra) i el violoncel·lista Roland Pidoux, va ser durant un temps membre d'un trio buscat.
El 1988 va rebre el premi Charles Cros i el 1991 el títol de "Solista de l'any" als "Victoires de la Musique".
El virtuós sovint actua al seu poble de Montréal a la Borgonya.

## Discografia

* Carnaval dels animals de Camille Saint-Saëns (1978)
* 24 Caprices de Niccolò Paganini (1991).
* Concerts complets per a violí de Mozart (1994).
* Concert per a violí de Jean Sibelius (1995).
* Sonates per a violí i piano de Beethoven amb Jean-Claude Pennetier (1997).
* Sextet núm. 1 a B flat major op.18 de Johannes Brahms amb Raphaël Oleg (violí), Bruno Pasquier (viola), Jean Dupouy (viola), Roland Pidoux (violoncel) i Étienne Péclard (violoncel), Harmonia mundi 1982
* Música de cambra de Maurice Ravel (2004).
* Trios élégiaques 1 i 2 de Sergei Rachmaninoff amb el Trio Pennetier-Pasquier-Pidoux (2008)
* Concerto de Beethoven (2002) a Saphir Production
* Concert per Tchaikovsky (2003) a Saphir Production.
* Concert per a dos violins de Johann Sebastian Bach, amb Zino Francescatti.
# Congerville

Congerville és una població dels Estats Units a l'estat d'Illinois. Segons el cens del 2000 tenia 466 habitants.

## Demografia

Segons el cens del 2000, Congerville tenia 466 habitants, 163 habitatges, i 131 famílies. La densitat de població era de 236,7 habitants/km².
Dels 163 habitatges en un 37,4% hi vivien nens de menys de 18 anys, en un 74,2% hi vivien parelles casades, en un 2,5% dones solteres, i en un 19,6% no eren unitats familiars. En el 17,2% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,27.
Per edats la població es repartia de la següent manera: un 28,5% tenia menys de 18 anys, un 11,8% entre 18 i 24, un 30,3% entre 25 i 44, un 19,1% de 45 a 60 i un 10,3% 65 anys o més.
L'edat mediana era de 30 anys. Per cada 100 dones de 18 o més anys hi havia 104,3 homes.
La renda mediana per habitatge era de 51.786 $ i la renda mediana per família de 60.313 $. Els homes tenien una renda mediana de 45.673 $ mentre que les dones 25.132 $. La renda per capita de la població era de 20.795 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Congerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Congerville». American Fact Finder. Oficina del Cens dels Estats Units, 12-01-2010.